วันนี้ผ่านมาแถวทุ่งสง นครศรีธรรมราช ช่วงเวลาเช้าอย่างนี้ จะมีอะไรเหมาะไปกว่าติ่มซำนึ่งร้อนๆ กินคู่กับชาหรือกาแฟ ขับรถผ่านร้านนี้พอดีเลยขอแวะลองสักหน่อย
ราชรสติ่มซำ เป็นร้านติ่มซำนึ่งสด รสชาติดี นอกจานั้นยังมีฮ่อยจ๊อปูลูกโต ขึ้นชื่อ หรือจะเพิ่มความอิ่มด้วยบะกุดเต๋ตุ๋นเครื่องยาจีนร้อนๆ สักถ้วยกินกับข้าวสวย  ถ้ายังไม่จุใจคงต้องพึ่งข้าวหน้าเป็ด กินกับเกาเหลาเครื่องใน อิ่มแท้แน่นอน